Albions troef S’bosch Blakes | Netwerk24
Albions troef S’bosch Blakes
Die Albions-rugbyklub het onlangs teen Blakes in die Faurestraat-stadion te staan gekom. Blakes, wat deur die voormalige Springbok en Paarliet, Wayne Julies, afgerig word en bygestaan word deur die voormalige Stormers-flank David Hendricks, het Paarl toe gekom met een doel voor oë – om Albions van die veld af te vee. Maar, die span van Gareth Watts het met dieselfde doel gaan speel – om die Stellenbossers stert tussen die bene huis toe te stuur. Die eindtelling was 17-13 in Albions se guns. Albions se kaptein, Alrich Erasmus, het ’n goeie kapteinswedstryd gehad en van voor gelei. Hy is goed bygestaan deur Alvin Hugo, Zario Fourie en Izak Kermis (foto, met bal). Albions se drieë is gedruk deur Pharis Adams, Zario Fourie en Renaldo Young en Bjorn Kidd was suksesvol met ’n doelskop. Die tweede span het 36-7 gewen en die derdes 40-0.Foto: Manfred Matjan